CELEX: 32014D0110
Language: da
Date: 2014-02-25 00:00:00
Title: 2014/110/EU: Kommissionens afgørelse af 25. februar 2014 om ændring af afgørelse 2007/479/EF om foreneligheden med fællesskabsretten af de foranstaltninger, som Belgien har truffet i henhold til artikel 3a, stk. 1, i Rådets direktiv 89/552/EØF om samordning af visse love og administrative bestemmelser i medlemsstaterne vedrørende udøvelse af TV-spredningsvirksomhed

28.2.2014   
            
            
               DA
            
            
               Den Europæiske Unions Tidende
            
            
               L 59/39
            
         
      KOMMISSIONENS AFGØRELSE
   
   af 25. februar 2014
   om ændring af afgørelse 2007/479/EF om foreneligheden med fællesskabsretten af de foranstaltninger, som Belgien har truffet i henhold til artikel 3a, stk. 1, i Rådets direktiv 89/552/EØF om samordning af visse love og administrative bestemmelser i medlemsstaterne vedrørende udøvelse af TV-spredningsvirksomhed
   (2014/110/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2010/13/EU af 10. marts 2010 om samordning af visse love og administrative bestemmelser i medlemsstaterne om udbud af audiovisuelle medietjenester (direktiv om audiovisuelle medietjenester) (1), særlig artikel 14, stk. 2, og
   ud fra følgende betragtninger:
   
               (1)
            
            
               Ved afgørelse 2007/479/EF (2) fastslog Kommissionen, at de foranstaltninger i medfør af artikel 3a, stk. 1, i Rådets direktiv 89/552/EØF (3), som Belgien den 10. december 2003 meddelte Kommissionen, er forenelige med fællesskabsretten. Denne afgørelse blev stadfæstet af EU-Domstolen (4).
            
         
               (2)
            
            
               Artikel 3a i direktiv 89/552/EØF er blevet erstattet af artikel 14 i direktiv 2010/13/EU.
            
         
               (3)
            
            
               Ved brev af 19. november 2013 underrettede Kongeriget Belgien Kommissionen om en bekendtgørelse, som regeringen for Belgiens franske fællesskab havde vedtaget den 17. januar 2013, om ændring af de foranstaltninger, der gælder for Belgiens franske fællesskab.
            
         
               (4)
            
            
               Kommissionen har gennemgået bekendtgørelsen af 17. januar 2013 og fastslået, at den kun indebærer terminologiske og meget begrænsede formelle ændringer af de foranstaltninger, der oprindeligt blev meddelt Kommissionen i 2003, og som Kommissionen gennemgik og traf afgørelse om, jf. betragtning 1. Den nye bekendtgørelse indeholder blot en formel og terminologisk ajourføring af foranstaltningerne. Nærmere bestemt foretages følgende ændringer: Foranstaltningens titel ændres, i hele teksten erstattes termen »TV-spredningstjenester« med termen »lineære TV-tjenester«, definitionen af et »TV-spredningsforetagende« (tidligere »fjernsynsforetagende«), der udøver eneret til at udsende en begivenhed af væsentlig interesse, ændres (uden at foranstaltningerne derved omfatter andre foretagender end dem, der var omfattet af de oprindeligt meddelte foranstaltninger), og det bekræftes, at sådanne foretagender har ret til at sende de nævnte begivenheder ved hjælp af en lineær TV-tjeneste, der ikke er frit tilgængelig, forudsat at retten til udsendelse af disse begivenheder først er blevet tilbudt leverandører af frit tilgængelige lineære TV-tjenester.
            
         
               (5)
            
            
               På henholdsvis det 34. og det 38. møde i det udvalg, der er nedsat i medfør af artikel 29 i direktiv 2010/13/EU, underrettede Kommissionen de øvrige medlemsstater om, at regeringen for det franske fællesskab i Belgien havde til hensigt at vedtage — og at det efterfølgende havde vedtaget — de ændringsforanstaltninger, der henvises til i betragtning 3 —
            
         VEDTAGET DENNE AFGØRELSE:
   Artikel 1
   I afgørelse 2007/479/EF foretages følgende ændringer:
   
               1.
            
            
               Artikel 1 affattes således:
               »Artikel 1
               De foranstaltninger i medfør af artikel 3a, stk. 1, i direktiv 89/552/EØF, som Belgien meddelte Kommissionen den 10. december 2003, og som er offentliggjort i Den Europæiske Unions Tidende C 158 af 29. juni 2005 og ændret ved de foranstaltninger, der blev offentliggjort i det belgiske statstidende (Moniteur belge) den 19. marts 2013 (C-2013/29212), s. 16401, og meddelt til Kommissionen den 26. november 2013 i henhold til artikel 14, stk. 2, i Europa-Parlamentets og Rådets direktiv 2010/13/EU (5), er i overensstemmelse med fællesskabsretten.
            
         
               2.
            
            
               Som artikel 3 indsættes:
               »Artikel 3
               De af Belgien iværksatte foranstaltninger, der er beskrevet i bilag A, og som ændrer de foranstaltninger, der er truffet i medfør af artikel 3a, stk. 1, i direktiv 89/552/EØF, offentliggøres i Den Europæiske Unions Tidende i overensstemmelse med artikel 14, stk. 2, i direktiv 2010/13/EU.«
            
         
               3.
            
            
               Der indsættes et bilag A i overensstemmelse med bilaget til nærværende afgørelse.
            
         Artikel 2
   Denne afgørelse træder i kraft på tyvendedagen efter offentliggørelsen i Den Europæiske Unions Tidende.
   
      Udfærdiget i Bruxelles, den 25. februar 2014.
      
         
            På Kommissionens vegne
         
         José Manuel BARROSO
         
         
            Formand
         
      
   
   
      (1)  EUT L 95 af 15.4.2010, s. 1.
   
      (2)  Kommissionens afgørelse 2007/479/EF af 25. juni 2007 om foreneligheden med fællesskabsretten af de foranstaltninger, som Belgien har truffet i henhold til artikel 3a, stk. 1, i Rådets direktiv 89/552/EØF om samordning af visse love og administrative bestemmelser i medlemsstaterne vedrørende udøvelse af TV-spredningsvirksomhed (EUT L 180 af 10.7.2007, s. 24).
   
      (3)  Rådets direktiv 89/552/EØF af 3. oktober 1989 om samordning af visse love og administrative bestemmelser i medlemsstaterne vedrørende udøvelse af TV-radiospredningsvirksomhed (EFT L 298 af 17.10.1989, s. 23).
   
      (4)  Sag C-204/11 P FIFA mod Europa-Kommissionen, dom af 18. juli 2013, endnu ikke offentliggjort.
   
      (5)  Europa-Parlamentets og Rådets direktiv 2010/13/EU af 10. marts 2010 om samordning af visse love og administrative bestemmelser i medlemsstaterne om udbud af audiovisuelle medietjenester (direktiv om audiovisuelle medietjenester) (EUT L 95 af 15.4.2010, s.1 ).«
   
      BILAG
      
         
            »BILAG A
            
               Offentliggørelse i henhold til artikel 14 i direktiv 2010/13/EU om samordning af visse love og administrative bestemmelser i medlemsstaterne om udbud af audiovisuelle medietjenester (direktiv om audiovisuelle medietjenester)
            
            De belgiske bestemmelser om ændring af de foranstaltninger, der er truffet i medfør af artikel 3a i direktiv 89/552/EØF, fremgår af den bekendtgørelse, der er udstedt af regeringen for det franske fællesskab den 17. januar 2013 og offentliggjort i det belgiske statstidende (Moniteur belge) den 19. marts 2013.
            17. JANUAR 2013. – Bekendtgørelse udstedt af regeringen for det franske fællesskab om ændring af bekendtgørelse af 8. juni 2004 om begivenheder af væsentlig interesse og de nærmere regler for udsendelsen af disse til offentligheden i det franske fællesskab via en frit tilgængelig TV-spredningstjeneste
            
               Artikel 1. Titlen på bekendtgørelsen udstedt af regeringen for det franske fællesskab den 8. juni 2004 om begivenheder af væsentlig interesse og de nærmere regler for udsendelsen af disse til offentligheden i det franske fællesskab via en frit tilgængelig TV-spredningstjeneste affattes således:
            
               »Bekendtgørelse om en liste over begivenheder af væsentlig interesse og de nærmere regler for udsendelsen af disse.«
            
            
               Artikel 2. Artikel 2 i samme bekendtgørelse affattes således:
            
               »Et TV-spredningsforetagende, der leverer lineære TV-tjenester, herunder RTBF, og som vil udøve sin eneret til udsendelse af en begivenhed af væsentlig interesse, skal udsende denne via en frit tilgængelig lineær tv-tjeneste i overensstemmelse med bilaget til denne bekendtgørelse.«
            
            
               Artikel 3. Følgende artikel 2a indsættes i bekendtgørelsen:
            
               
                           »§ 1
                        
                        
                           — Et TV-spredningsforetagende, der leverer lineære TV-tjenester, og som agter at udøve sin eneret til udsendelse af en begivenhed af væsentlig interesse, der er opført i bilaget, kan udsende denne via en lineær TV-tjeneste, der ikke er frit tilgængelig, hvis følgende betingelser er overholdt:
                           
                                       —
                                    
                                    
                                       TV-spredningsforetagendet har tilbudt denne begivenhed til andre TV-spredningsforetagender, der leverer lineære TV-tjenester, med henblik på udsendelse via en frit tilgængelig lineær TV-tjeneste i overensstemmelse med bestemmelserne i bilaget til denne bekendtgørelse
                                    
                                 
                                       —
                                    
                                    
                                       dette tilbud er givet inden for en rimelig frist og på betingelser, navnlig i økonomisk henseende, der tager højde for forholdene på markedet for senderettigheder
                                    
                                 
                                       —
                                    
                                    
                                       de TV-spredningsforetagender, der leverer frit tilgængelige lineære TV-tjenester, og som er blevet tilbudt senderetten, har ikke inden for en rimelig frist tilkendegivet ønske om at erhverve denne ret.
                                    
                                 
                     
                           § 2.
                        
                        
                           I tilfælde af uoverensstemmelse mellem det TV-spredningsforetagende, der er indehaver af eneretten til en begivenhed, og et TV-spredningsforetagende, der leverer frit tilgængelige lineære TV-tjenester, vedrørende betingelserne i tilbuddet om senderettigheder, navnlig de økonomiske betingelser, indbringes spørgsmålet for de kompetente retlige eller administrative myndigheder eller gøres til genstand for en voldgiftssag. Hvis det TV-spredningsforetagende, der leverer frit tilgængelige lineære TV-tjenester, afviser de betingelser for erhvervelse af senderetten, der fastsættes i forbindelse med denne procedure, kan det TV-spredningsforetagende, der er indehaver af eneretten, sende begivenheden via en lineær TV-tjeneste, der ikke er frit tilgængelig.«
                        
                     
            
               Artikel 4. Artikel 3 i samme bekendtgørelse affattes således:
            
               
                           »§ 1
                        
                        
                           Et TV-spredningsforetagende, som har erhvervet ret til at udsende en begivenhed direkte og i dens helhed, kan vælge at forskyde udsendelsen via en frit tilgængelig lineær TV-tjeneste, forudsat at:
                           
                                       —
                                    
                                    
                                       begivenheden finder sted mellem midnat og kl. 8, belgisk tid
                                    
                                 
                                       —
                                    
                                    
                                       begivenheden finder sted på et tidspunkt, hvor TV-spredningsforetagendet normalt udsender et generelt nyheds- eller aktualitetsprogram
                                    
                                 
                                       —
                                    
                                    
                                       begivenheden består af flere sideløbende aktiviteter.
                                    
                                 
                     
                           § 2.
                        
                        
                           Hvis et TV-spredningsforetagende, der leverer lineære TV-tjenester, og som gør brug af § 1, har erhvervet retten til at sende en udsendelse direkte og i dens helhed i medfør af artikel 2a, er det TV-spredningsforetagende, som har overdraget sin eneret i medfør af artikel 2a, berettiget til at udsende begivenheden via en lineær TV-tjeneste, der ikke er frit tilgængelig«.
                        
                     
            
               Artikel 5. I bekendtgørelsens artikel 4 erstattes »fjernsynsforetagender i det franske fællesskab« med »TV-spredningsforetagender, der leverer lineære TV-tjenester«.
            
               Artikel 6. Ministeren for audiovisuelle anliggender er ansvarlig for gennemførelsen af bekendtgørelsen.
            
               Bruxelles, den 17. januar 2013
               
                  
                     Ministeren for kultur, audiovisuelle anliggender, sundhed og lige muligheder
                  
                  Fadila LAANAN«